Pasca manna

Si ti ses cunfessende bene atua
cunfessa ene e no coizes nudda:
nàrali ch'as furadu calchi pudda
e pira, mela, pruna, figu e ua.

No lessas pesu in sa cuscescia tua
de fae, de patata, azu e chibudda.
E poi no t’ismentighes de cudda
note, cando a s'iscuru e a sa cua

as segadu sa rete 'e magasinu:
da ch'as abbeltu, sa ferrada as frantu
e bogadu ti ch'as s'ozu polchinu.

Cunfessa arrepentidu totu-cantu
po chi no fetas s'eternu caminu
cun cuss'ozu po palte ‘e ozu santu.

Pasca 'e Abrile 1975